KKP เน้นการเติบโตแบบมีคุณภาพมากขึ้นในปีนี้
17 กุมภาพันธ์ 2566

KKP เน้นการเติบโตแบบมีคุณภาพมากขึ้นในปีนี้
-เรากลับมาจากการประชุมนักวิเคราะห์ของ KKP เมื่อวานนี้ด้วยมุมมองเป็นกลาง จากสินเชื่อที่เติบโตและแนวโน้ม NPL ที่ดีขึ้น แต่แนวโน้ม credit cost สูงขึ้น
-เราปรับลดประมาณการกำไรปี 2566-67 ลง 2% ผลิตภัณฑ์สินเชื่อรถแลกเงินด่วนจะเป็นปัจจัยขับเคลื่อนการเติบโตใหม่ของ KKP ในปี 2566
-สินเชื่อ CQC จะเป็นกลุ่มธุรกิจที่กำลังเติบโตใหม่ ผลิตภัณฑ์ใหม่ที่สำคัญของ KKP ในปี 2566 คือผลิตภัณฑ์สินเชื่อรถกู้เงินด่วน (CQC) ซึ่งเป็นผลิตภัณฑ์ขายและเช่าซื้อคืน โดยมุ่งเน้นกลุ่มลูกค้าเดิมในพอร์ตเช่าซื้อ (HP) ที่ต้องการเงินสด โดยอัตราดอกเบี้ยของผลิตภัณฑ์ CQC น่าดึงดูดใจที่ 10-12% และเราเชื่อว่าการบริหารความเสี่ยงจะมีความเหมาะสม เนื่องจาก KKP สามารถเลือกลูกค้าที่มีประวัติการชำระเงินที่ดีเพื่อนำเสนอผลิตภัณฑ์ประเภทนี้ได้ เราชอบกลยุทธ์ดังกล่าว ซึ่งน่าจะช่วยทำให้การเติบโตของสินเชื่อ อัตราผลตอบแทนสินเชื่อ และ ROE ของธนาคารปรับดีขึ้นพร้อมกับความเสี่ยงที่ควบคุมได้ ผู้บริหารคาดว่าผลิตภัณฑ์ CQC จะคิดเป็น 12-13% ของสินเชื่อรถยนต์ทั้งหมดในปี 2566 และจะเพิ่มเป็น 15% ในอีก 2-3 ปีข้างหน้า
มุมมอง KS
ผลขาดทุนจากรถยึดจะยังคงเป็นแรงกดดันสำคัญในครึ่งแรกของปี 2566 เราคงคำแนะนำ “ซื้อ” และลดราคาเป้าหมายจาก 92 บาท เป็น 89 บาท
เปิดพอร์ตลงทุน >> https://ksecurities.co/3lH6NSU
Follow us :
LINE : https://ksecurities.co/3Is4lZ9
Facebook: https://ksecurities.co/3Xr3P20
Instagram: https://ksecurities.co/3Isezcd
Twitter: https://ksecurities.co/3EeteoW
YouTube: https://ksecurities.co/3YSUgdd
#KS #หลักทรัพย์กสิกรไทย #KSecurities #หุ้น #หุ้นไทย #ข่าวหุ้น #ลงทุน #KKP